text: Kunstinteresseret? Så rejs fra Billund Lufthavn
  17 juni 2014 kl. 18.43
  Det er 100 år siden, Asger Jorn blev født. Han var en rejselysten kunstner. Det er baggrunden for, at passagerer i Billund lufthavn nu kan se Asger Jorn kunst i lufthavnen.
  Målet med udstillingen er at vise Asger Jorn som en kunstner, der rejste verden rundt for at finde inspiration.
  Udstillingen er et samarbejde mellem Billund lufthavn og Museum Jorn i Silkeborg.
  - Asger Jorn ville have kunsten ud, hvor menneskene færdes. Derfor er det naturligt, at Museum Jorn i 100-året for hans fødsel arrangerer en udstilling om ?Jorn og Rejsen? i Billund Lufthavn, hvor tusindvis af passagerer hver dag rejser ud i verden. Jorn rejste og arbejdede over hele verden, og han blev inspireret og samarbejdede overalt, hvor han kom frem, siger Jacob Thage, museumsdirektør hos Museum Jorn.
  - Vi håber, at de besøgende i Billund lufthavn tager lidt af Jorns blik på rejsen med sig, og at det er med til at give dem en god oplevelse. Vi håber naturligvis også, at passagererne får lyst til at besøge Museum Jorn, når de kommer hjem igen, for at opleve en af Skandinaviens største kunstnere, siger Jacob Thage.
  Der er udstillet 31 af Asger Jorns værker i afgangshallen i Billund Lufthavn frem til den til 15. oktober.
  